Гільдэсгайм

ГільдэсгаймВарыянт напісання Гільдэсгайм у адпаведнасці з БЭ ў 18 тамах. Т.5., Мн., 1997: Карта Германіі да асноўнага артыкула () — горад у Германіі, цэнтр аднайменнага раёна Гільдэсгайм зямлі Ніжняя Саксонія. Размешчаны за 25 км на паўднёвы ўсход ад Гановера. Насельніцтва — каля 100 тыс. жыхароў. Вядомы з IX стагоддзя.

 Гісторыя 
У пачатку IX стагоддзя, у 815 годзе, было заснавана мясцовае епіскапства. На працягу некалькіх стагоддзяў Гільдэсгаймам кіравала духавенства, перш чым была пабудавана ратуша і грамадзяне атрымалі некаторы ўплыў на кіраванне.

Пасля Напалеонаўскіх войнаў Гільдэсгайм увайшоў у склад Ганзы, часткі Каралеўства Гановера, але быў захоплены Каралеўствам Прусіі, пасля Аўстра-прускай вайны, і зроблены абласным горадам Гановера.

Гільдэсгайм быў моцна пашкоджаны падчас Другой сусветнай вайны ў выніку паветраных налётаў у 1945 годзе, асабліва 22 сакавіка 1945 года. Цэнтр горада, які да гэтага захоўваў характар Сярэднявечча, проста спыніў сваё існаванне. Пасля вайны ён перабудоўваўся ў зусім розных стылях. На шчасце, большасць буйных цэркваў, дзве з іх у цяперашні час сусветная спадчына ЮНЕСКА, былі адноўлены неўзабаве пасля вайны.

У 1980 годзе пачалася рэканструкцыя гістарычнага цэнтра. Некаторыя са старых будынкаў вакол галоўнай плошчы былі знесены і заменены копіямі сапраўдных пабудоў.

 Насельніцтва 

   ГодКолькасць 1270  5000 1400  6000 1450  8000 1500  9000 1648  5500 1803  11 108 1817  11 585 1825  12 630 3 снежня 1849¹  14 651 3 снежня 1855¹  15 923 3 снежня 1858¹  16 300 3 снежня 1861¹  17 100 3 снежня 1864¹  17 988 3 снежня 1867¹  19 580 1 снежня 1871¹  20 801

   ГодКолькасць 1 снежня 1875¹  22 581 1 снежня 1880¹  25 900 1 снежня 1885¹  29 386 1 снежня 1890¹  33 481 2 снежня 1895¹  38 977 1 снежня 1900¹  42 973 1 снежня 1905¹  47 061 1 снежня 1910¹  50 239 1 снежня 1916¹  47 364 5 снежня 1917¹  46 164 8 кастрычніка 1919¹  53 499 16 чэрвеня 1925¹  58 181 16 чэрвеня 1933¹  62 519 17 мая 1939¹  72 495 31 снежня 1945  58 982

   ГодКолькасць 29 кастрычніка 1946¹  58 973 13 верасня 1950¹  72 292 25 верасня 1956¹  84 695 6 чэрвеня 1961¹  96 341 31 снежня 1965  99 001 27 мая 1970¹  93 800 31 снежня 1975  105 290 31 снежня 1980  102 619 31 снежня 1985  100 864 25 мая 1987¹  103 449 31 снежня 1990  105 291 31 снежня 1995  106 101 31 снежня 2000  103 909 30 верасня 2005  102 654

¹ даныя перапісу

 Славутасці 

 Кафедральны сабор Св. Марыі (), сярэдневяковы каталіцкі сабор, пабудаваны паміж 1010 і 1020 гадамі, у XI, XII і XIV стагоддзях падлягаў рэканструкцыі і пашырэнню, пасля паветраных налётаў у 1945 аднаўляўся з 1950 па 1960 год. З 1985 года ўваходзіць у спіс культурнай спадчыны ЮНЕСКА.
 Царква Св. Міхаэля (), пабудаваная напачатку другога тысячагоддзя ў раманскім стылі, з 1985 года ўваходзіць у спіс культурнай спадчыны ЮНЕСКА.
 Саборны музей (), у якім знаходзіцца вялікая калекцыя рэлігійнага мастацтва.
 Музей Ромера і Пеліцэуса (), з’яўляецца вынікам аб’яднання Музея Ромера, заснаванага ў 1844 годзе, і Музея Пеліцэуса, заснаванага ў 1911 годзе. У музеі захоўваецца адна з найбольш значных еўрапейскіх калекцый старажытнаегіпецкага і старажытнаперуанскага мастацтва. Калекцыя кітайскага фарфору гэтага музея займае па сваіх памерах другое месца ў Еўропе.

Іншыя славутасці ўключаюць тэатр, аперэту, мюзіклы, драму, балет.

 Падзеі 
 Джазавы фестываль (), праходзіць на Сёмуху, штогод у маі або чэрвені.
 M’era Luna Festival — найбуйнейшы музычны фестываль Германіі, праводзіцца штогод у другія выходныя дні жніўня.

 Культура і адукацыя 
 Універсітэт Гільдэсгайма (), заснаваны ў 1978 годзе. Яго асноўныя факультэты — сацыяльныя і інфармацыйныя навукі. Ва ўніверсітэце зарэгістравана каля 5 тыс. чалавек. Інавацыі ў вобласці міжнароднага менеджменту і сувязі прыцягваюць ва ўніверсітэт замежных студэнтаў.

 Эканоміка 
Карпарацыі, якія знаходзяцца ў Гільдэсгайме:
 Bosch, вытворца аўтамабільнага і прамысловага абсталявання;
 Blaupunkt, даччыная кампанія ў канцэрне «Robert Bosch Corporation GmbH»;
 The Coca-Cola Company;
 Fairchild;
 Thyssen, аконныя сістэмы;
 Krupp, найбуйнейшы канцэрн па вытворчасці ліставай нержавеючай сталі.

 Палітыка 
 СМІ 
 Hildesheimer Relation, з'яўляецца адной іх самых першых газет у Германіі, выдаецца з XVII стагоддзя (1619—1620).
 10 ліпеня 1908 года была адкрыта першая тэлефонная станцыя.

 Транспарт 
Гільдэсгайм мае эфектыўную транспартную інфраструктуру — рэгіянальны цэнтр для чыгункі (Intercity-Express), звязаны з аўтастрадай (Autobahn), мае гавань у Сярэднегерманскім канале.

 Гарады-пабрацімы 
  Ангулем, Францыя, з 1965 года.
  Эль-Мінья, Егіпет, з 1975 года.
  Вестан-Сьюпер-Мер, Вялікабрытанія, з 1983 года.
  Паданг, Інданезія, з 1988 года.
  Гале, Германія, з 1990 года.
  Геленджык, Расія, з 1992 года.
  Павія, Італія, з 2000 года.

 Галерэя 

 Вядомыя асобы 
У горадзе працаваў і памёр беларускі рэлігійны і культурна-грамадскі дзеяч Міхась Маскалік (1903—1965).
 Эберхард Шлотэр, нямецкі мастак
 Гл. таксама 
 Гільдэсгаймскія аналы
 Гільдэсгаймскі скарб

 Спасылкі 

 Афіцыйны сайт

Катэгорыя:Гарады Ніжняй Саксоніі